ভারতীয় স্পিনারদের ঘূর্ণিতে ফের বেসামাল ইংরেজ ব্যাটাররা

ওয়েব ডেস্ক: ভারতীয় (India Cricket Team) স্পিনারদের দাপটে ফের বেসামাল ইংল্যান্ড (IND vs ENG)। ইডেনের পর চেন্নাইয়েও ইংরেজ অধিনায়ক জস বাটলার (Jos Buttler) ছাড়া আরও কোনও টপ অর্ডার ব্যাটসম্যান রান পেলেন না। যদিও শেষমেষ জেমি স্মিথ এবং ব্রায়ডন কার্সের ২২ ও ৩১ রানের ইনিংসের উপর ভোর করে ১৬০ রানের গন্ডি পেরোয় ইংল্যান্ড। ২০ ওভারে ইংরেজরা নয় উইকেট হারিয়ে করে ১৬৫ রান। ভারতের সামনে এখন ১৬৬ রানের টার্গেট।

শনিবার সিরিজের দ্বিতীয় টি-২০ ম্যাচে টসে জিতে ফের ফিল্ডিংয়ের সিদ্ধান্ত নেন ভারতের অধিনায়ক সূর্যকুমার যাদব (Suryakumar Yadav)। শুরুতেই ইংল্যান্ডকে ঢাকা দেন অর্শদীপ সিং (Arshdeep Singh)। প্রথম ওভারের তৃতীয় বলে ইংরেজ ওপেনার ফিল সল্টকে সাজঘরে ফেরান তিনি। চতুর্থ ওভারে বেন ডাকেটকে আউট করেন ওয়াশিংটন সুন্দর। জস বাটলার কিছুটা আক্রমণাত্মক ভঙ্গিমায় খেলার চেষ্টা করে করেন ৪৫ রান। তিনি আউট হন অক্সর পটেলের (Axar Patel) বলে।

আরও পড়ুন: বুমরা নয়, ICC বর্ষসেরা ক্রিকেটার হলেন আরেক ভারতীয় বোলার

ইংরেজ ব্যাটারদের মধ্যে হ্যারি ব্রুক করেন ১৩ রান, লিয়াম লিভিংস্টোন করেন ১৩ রান, জেমি ওভারটন করেন ৫ রান। লোয়ার অর্ডারে জোফ্রা আর্চার করেন ১২ রান, মার্ক উড করেন ৫ রান এবং আদিল রশিদ ১০ রান করে অপরাজিত থাকেন। শুরুতে ইংল্যান্ডের ইনিংস কিছুটা ডামাডোল হলেও শেষমেষ ১৬৫ রানে পৌঁছে যায় ইংল্যান্ড।

এদিকে ভারতের হয়ে স্পিনাররা সবথেকে ভালো বোলিং করেন। বরুণ চক্রবর্তী (Varun Chakraborty) এবং অক্সর পটেল দু’টি করে উইকেট নেন। একটি করে উইকেট নেন অভিষেক শর্মা এবং ওয়াশিংটন সুন্দর। এদিকে ফাস্ট বোলারদের মধ্যে একটি করে উইকেট পেয়েছেন অর্শদীপ সিং এবং হার্দিক পান্ডিয়া।